Ittra ta' Mara Ħalliema MARIO AZZOPARDI Għażiż tiegħi: Erġajt ħlomt l-istess ħolma ta' l-istatwi ffriżati b'idejhom mgħollija, jikkundannawna. Il-lum qabel norqod se nħares fil-mera u l-poża nieħu ta' xebba, stil-Bottiċelli. Jekk xagħri jimtela bl-insetti u sidri jagħmel id-demm, inkun naf li għandi noqtol il-ħolm qabel joħorġu mill-friża l-istatwi. Biex noqtol il-ħolma trid nisħtek, għażiż tiegħi, fil-lejl tal-ħġejjeġ. Imbagħad insir warda bajda, tisponta f'deżert, mingħajrek.